अनुराग ठाकुर को सेना में मिला प्रोमोशन, लेफ्टिनेंट से पदोन्नत होकर कैप्टन बने
मौजूदा केंद्र सरकार में अनुराग ठाकुर ऐसे पहले व्यक्ति हैं जो भारतीय सेना की टेरिटोरियल इकाई में कैप्टन के तौर नियुक्त हुए हैं।
नई दिल्ली। केंद्रीय मंत्री और हिमाचल प्रदेश से सांसद अनुराग ठाकुर को टेरिटोरियल आर्मी में प्रोमोशन मिल गया है। अनुराग ठाकुर अब सेना के लेफ्टिनेंट से पदोन्नत होकर कैप्टन बन गए हैं और वे वर्तमान में 124 सिख बटालियन के लेफ्टिनेंट के बाद अब कैप्टन के रूप में अपनी सेवाएं देंगे। जुलाई 2016 में अनुराग ठाकुर लेफ्टिनेंट के तौर पर टेरिटोरियल आर्मी में शामिल हुए थे। मौजूदा केंद्र सरकार में अनुराग ठाकुर ऐसे पहले व्यक्ति हैं जो भारतीय सेना की टेरिटोरियल इकाई में कैप्टन के तौर नियुक्त हुए हैं। 